સન ૧૯૪૦માં ગેશે કુશક બકુલા પાછા લદ્દાખ પરત ફર્યા. તેમણે સ્વયંને લદ્દાખ અને દેશને સમર્પિત કરતાં આખા લદ્દાખનું ભ્રમણ કર્યંુ. અહીં ઉલ્લેખનીય છે કે લદ્દાખ આજે ભારતમાં છે, જેમાં એક મહત્ત્વપૂર્ણ યોગદાન કુશક બકુલાનું રહ્યું છે. આ પહેલાં તેઓ ગામેગામ ફરી ફરીને લદ્દાખના લોકોને એક સમાજસુધારકના રૂપમાં શિક્ષણ માટે પ્રેરિત કરતા રહ્યા હતા. સામાજિક દૂષણો અને કુપ્રથાઓની સમાપ્તિ માટે જન-જાગરણ અભિયાન ચલાવી રહ્યા હતા. મોટાભાગે બૌદ્ધભિક્ષુ, બૌદ્ધ વિહારો સુધી જ પોતાને સીમિત રાખતા હોય છે, પરંતુ કુશક બકુલા ત્યાં સુધીમાં એક પ્રતિભાશાળી વિદ્યાર્થી, એક સમાજસુધારક એક દેશભક્ત યૌદ્ધાનું પોતાનું રૂપ દેશ-દુનિયાને બતાવી ચૂક્યા હતા.